**POZIV NA DODJELU BESPOVRATNIH SREDSTAVA**

**START-UP/SPIN OFF PODUZEĆA MLADIH ISTRAŽIVAČA**

**(*referentni broj: C3.2.R2-I1.04)***

**OBRAZAC 2.**

**Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele**

(Napomena: Tekst obojan sivom bojom potrebno je prilagoditi/obrisati pri upisivanju relevantnih traženih podataka prijavitelja)

1. Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*< upisati ime i prezime i OIB osobe ovlaštene za zastupanje Prijavitelja >*

dolje potpisani/a kao osoba ovlaštena za zastupanje Prijavitelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
*< upisati puni naziv i OIB Prijavitelja >*

osobno i u ime Prijavitelja potvrđujem da su podaci sadržani u dokumentaciji projektnog prijedloga

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
*< upisati naziv projektnog prijedloga >*

u postupku dodjele bespovratnih sredstava Start-up/spin off poduzeća mladih istraživača, **istiniti i točni.**

II. Poštujući **načelo nekumulativnosti, odnosno izbjegavanja dvostrukog financiranja**, ujedno, osobno i u ime Prijavitelja potvrđujem da predloženi prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz Europske unije, odnosno Europskih strukturnih i investicijskih fondova), niti da će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava.

III. Potpisom ove Izjave osobno i u ime Prijavitelja potvrđujem da su na strani Prijavitelja ispunjeni preduvjeti za sudjelovanje u postupku dodjele bespovratnih sredstava, odnosno da se Prijavitelj, niti dolje spominjane osobe ne nalaze niti u jednoj od situacija:

* od Prijavitelja je, kako je navedeno u članku 1. točki 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava;
* Prijavitelj je u teškoćama kako je definirano u članku 2. točki 18. Uredbe (EU) br. 651/2014 (nije primjenjivo na istraživačke organizacije);
* nad Prijaviteljem je otvoren stečajni postupak, nesposoban je za plaćanje ili prezadužen, ili u postupku likvidacije, njegovom imovinom upravlja stečajni upravitelj ili sud, je u nagodbi s vjerovnicima, je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima;
* Prijavitelj koji nema poslovnu jedinicu ili podružnicu u RH do trenutka dodjele bespovratnih sredstava;
* Prijavitelj ili osoba ovlaštena po zakonu za zastupanje Prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) je pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje:
  + sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21), članka 333. (udruživanje za počinjenje kaznenih djela) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12);
  + terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12);
  + pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018, 126/19, 84/21) i članka 279. (pranje novca) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12);
  + dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21) i članka 175. (trgovanje ljudima i ropstvo) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12);
  + korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12);
  + prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12);

• Prijavitelju je utvrđeno teško kršenje ugovora[[1]](#footnote-1) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU;

• Prijavitelj ili osobe ovlaštene po zakonu za zastupanje je proglašen krivim zbog teškog profesionalnog propusta;

• Prijavitelj je znao ili morao znati da je u sukobu interesa u predmetnom postupku dodjele bespovratnih sredstava;

• Prijavitelj nije izvršio povrat sredstava prema odluci nadležnog tijela;

• Prijavitelju nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja (ako oni nemaju poslovni nastan u RH). U pogledu ove točke, smatra se prihvatljivim da prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja.

IV. Osobno i u ime Prijavitelja potvrđujem da:

* Prijavitelj/Korisnik postupa i postupat će u skladu s načelima ekonomičnosti, učinkovitosti i djelotvornosti, te ima stabilne i dostatne izvore financiranja;
* provedba projekta nije započela prije predaje projektnog prijedloga;
* projekt u trenutku podnošenja projektnog prijedloga nije fizički niti financijski završen;
* projekt ne uključuje aktivnosti namijenjene proizvodnji proizvoda koji su navedeni na popisu Uredbe o popisu robe vojne namjene, obrambenih proizvoda i nevojnih ubojnih sredstava (NN 26/18, 37/18, 63/19, 107/21);
* projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja;
* projekt je u skladu s odredbama svih relevantnih nacionalnih zakonodavnih akata, uvažavajući pravila o državnim potporama/potporama male vrijednosti te je u skladu sa specifičnim pravilima i zahtjevima primjenjivima na ovaj Poziv;
* projekt se, na način opisan u projektnom prijedlogu, ne bi mogao provesti bez potpore iz NPOO-a (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz NPOO-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta);
* projekt je spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu i zadanim vremenskim okvirima za provedbu projekta definiranim u točki „Razdoblje provedbe projekta“ Uputa za prijavitelje.

V. Vezano za poštivanje pravila o državnim potporama, osobno i u ime Prijavitelja potvrđujem da:

* za predmetni projekt, odnosno troškove koje projekt uključuje, nije primljena državna potpora ili potpora male vrijednosti, ili bilo koja potpora ili darovnica u bilo kojem obliku i iz bilo kojeg javnog izvora.

VI. Potvrđujem da:

* sam suglasan/suglasna da se cjelokupna prijavna dokumentacija i podaci iz procjene projektnih prijedloga koriste u svrhu provedbe vrednovanja Poziva, bez obzira na to hoće li Prijavitelj ostvariti potporu ili ne;
* sam ispunio/ispunila početnu anketu vezanu uz Poziv, na način opisan u Uputama za prijavitelje;
* sam suglasan/suglasna da se prijavitelja kontaktira za sudjelovanje u budućim anketama vezano za Poziv, ukoliko ih nadležna tijela odluče provesti, bez obzira na to hoće li Prijavitelj ostvariti potporu ili ne, te da se podaci prikupljeni navedenim anketama koriste u svrhu provedbe vrednovanja Poziva.

VII. **Pod materijalnom i kaznenom odgovornošću**, u svoje ime i u ime Prijavitelja potvrđujem da sam kao Prijavitelj i kao osoba po zakonu ovlaštena za zastupanje Prijavitelja svjestan/svjesna da će se **u slučaju davanja lažne izjave** ili **lažnih podataka** primijeniti za to propisane kazne i sankcije.

U \_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_\_

*< upisati mjesto > < upisati datum >*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*< potpis i pečat >*

1. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-1)